Агрипа д’Обине
В светкавичния гняв на твоя лик небесен…

Превод от френски: Кирил Кадийски, 2004

chitanka.info

В светкавичния гняв на твоя лик небесен

аз, смъртният, съзрях и райска красота.

И бях към гибел, към крушения понесен,

безсмъртието пак да зърна — след сечта!

С божествен огън в мен ти смъртното изгаряш,

неземна, сякаш с глас небето ме зове;

божествена душа, душата ми разтваряш,

Богиньо, извисен, седя сред богове.

Аз дръзнах, впил уста в устата ти червена,

откъснах, но без смърт, безсмъртна красота;

и от нектар живях, с амброзия свещена,

успял най-сладкото да вкуся — вечността!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.